ועדת החוקה, חוק ומשפט, כנסת 15, פרוטוקול מספר 236, 2000-12-13 10:40

אמנון רובינשטיין: רבותי, אני פותח את הישיבה של ועדת החוקה, חוק ומשפט היום.

אמנון רובינשטיין: הנושא הוא הצעת חוק-יסוד: איכות הסביבה, של חבר הכנסת מיכאל נודלמן.

אמנון רובינשטיין: היתה כאן בקשה של רביזיה.

אמנון רובינשטיין: משום שהעניין רגיש, אני רוצה שנלך בפרוצדורה של הקראה קריאה שמית כדי שנדע מי הצביע בעד ומי הצביע נגד.

דורית ואג: ההצבעה היא אך ורק על בקשת הרביזיה.

אמנון רובינשטיין: מי שמצביע בעד, מצביע בעד הרביזיה, מי שמצביע נגד, מצביע נגד רביזיה.

דורית ואג: אם יש רוב בעד הרביזיה, המשמעות שיש פה דיון מחודש בהצעת החוק.

דורית ואג: אם יש רוב נגד, הצעת החוק עוברת לקריאה ראשונה, כפי שהיא.

אמנון רובינשטיין: דורית ואג, תתחילי לקרוא את השמות.

דורית ואג: (קוראת בשמות חברי הוועדה) אמנון רובישנטיין - נגד קולט אביטל - נגד טלב אלסאנע - אינו נוכח עוזי ברעם

יוסי כץ: אלי בן-מנחם מחליף אותו.

דורית ואג: (קוראת בשמות חברי הוועדה) אלי בן-מנחם - נגד עזמי בשארה - אינו נוכח יעל דיין - נגד צחי הנגבי - אינו נוכח דוד טל - אינו נוכח שאול יהלום - נגד יוסי כץ - נגד אליעזר כהן - נגד ציפי לבני - איננה נוכחת יוסף לפיד - נגד יצחק סבן - בעד אופיר פינס-פז - נגד דליה רבין-פילוסוף - איננה נוכחת אברהם רביץ - בעד יובל שטייניץ - אינו נוכח נתן שרנסקי - נגד

דורית ואג: אני חוזרת על שמות חברי הוועדה, שלא היו כאן.

דורית ואג: (קוראת בשמות חברי הוועדה) עזמי בשארה - אינו נוכח צחי הנגבי

ראובן ריבלין: אני מחליף את צחי הנגבי.

ראובן ריבלין: יש לי את הכבוד לומר בשם צחי הנגבי, שאנחנו נגד רביזיה.

דורית ואג: (קוראת בשמות חברי הוועדה) ראובן ריבלין - נגד דוד טל

יוסי כץ: רחמים מלול מחליף אותו.

דורית ואג: (קוראת בשמות חברי הוועדה) רחמים מלול - בעד ציפי לבני - נגד דליה רבין-פילוסוף - איננה נוכחת יובל שטייניץ

איוב קרא: אני מחליף אותו, ואני נגד.

דורית ואג: (קוראת בשמות חברי הוועדה) איוב קרא - נגד

דורית ואג: 13 נגד, שלושה בעד.

אמנון רובינשטיין: הרביזיה נדחית.

אמנון רובינשטיין: הישיבה נעולה.